CELEX: 32005R1310
Language: sk
Date: 2005-08-10 00:00:00
Title: Nariadenie Komisie (ES) č. 1310/2005 z 10. augusta 2005, ktorým sa na hospodársky rok 2005/2006 stanovuje minimálna výkupná cena sušených sliviek a výška pomoci na produkciu sliviek

11.8.2005   
            
            
               SK
            
            
               Úradný vestník Európskej únie
            
            
               L 208/16
            
         
      NARIADENIE KOMISIE (ES) č. 1310/2005
   z 10. augusta 2005,
   ktorým sa na hospodársky rok 2005/2006 stanovuje minimálna výkupná cena sušených sliviek a výška pomoci na produkciu sliviek
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami zo spracovaného ovocia a zeleniny (1), a najmä na jeho článok 6b ods. 3 a jeho článok 6c ods. 7,
   keďže:
   
               (1)
            
            
               Článok 3 ods. 1 písm. d) nariadenia Komisie (ES) č. 1535/2003 z 29. augusta 2003, ktorým sa ustanovujú podrobné pravidlá uplatňovania nariadenia Rady (ES) č. 2201/96 o systéme pomoci pre výrobky z ovocia a zeleniny (2), stanovuje trvanie hospodárskeho roka pre slivky.
            
         
               (2)
            
            
               Produkty, pre ktoré sa stanovuje minimálna cena a pomoc, sú definované v článku 3 nariadenia Komisie (ES) č. 464/1999 z 3. marca 1999, ktorým sa ustanovujú podrobné pravidlá uplatňovania nariadenia Rady (ES) č. 2201/96 o programe pomoci v oblasti sušených sliviek (3), a kvalitatívne požiadavky, ktoré musia spĺňať, sú stanovené v článku 2 uvedeného nariadenia.
            
         
               (3)
            
            
               V súlade s príslušnými kritériami stanovenými v článkoch 6b a 6c nariadenia (ES) č. 2201/96, je preto potrebné stanoviť minimálnu cenu sušených sliviek a výšku pomoci na produkciu sliviek na hospodársky rok 2005/2006.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spracované produkty na báze ovocia a zeleniny,
            
         PRIJALA TOTO NARIADENIE:
   Článok 1
   Na hospodársky rok 2005/2006 je minimálna cena, uvedená v článku 6a ods. 2 nariadenia (ES) č. 2201/96, stanovená na 1 935,23 EUR za netto tonu sušených sliviek d'Ente.
   Na hospodársky rok 2005/2006 je výška pomoci na produkciu na základe článku 6a ods. 1 nariadenia (ES) č. 2201/96 stanovená na 784,97 EUR na netto tonu sliviek.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. augusta 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 297, 21.11.1996, s. 29. Nariadenie naposledy zmenené a doplnené nariadením Komisie (ES) č. 386/2004 (Ú. v. EÚ L 64, 2.3.2004, s. 25).
   
      (2)  Ú. v. EÚ L 218, 30.8.2003, s. 14. Nariadenie naposledy zmenené a doplnené nariadením (ES) č. 180/2005 (Ú. v. EÚ L 30, 3.2.2005, s. 7).
   
      (3)  Ú. v. ES L 56, 4.3.1999, s. 8. Nariadenie zmenené a doplnené nariadením (ES) č. 2198/2003 (Ú. v. EÚ L 328, 17.12.2003, s. 20).